Universal Studios (Sinqapur)

**Universal Studios**  (USS) — Sinqapurda, Sentosa adasında, Resorts World Sentosa kurortunda yerləşən əyləncə parkı. Yeddi temalı zonaya bölünmüş məkanda 24 attraksion, əyləncə və şou yerləri var. Bu, dünya üzrə beş Universal Studios əyləncə parkından biridir.

Bu, Asiyada ikinci Universal Studios əyləncə parkıdır, digəri Yaponiyanın Osaka şəhərindədir. Cənub-Şərqi Asiyada birincidir. Sinqapurda Universal Studiosun açılışından sonra 9 ay ərzində 2 milyondan çox turist cəlb etdi.

2007-ci il aprelin 19-da əyləncə parkının və istirahət mərkəzinin tikintisinə başlanılı.

Park rəsmi olaraq 28 may 2011-ci ildə fəaliyyətə başlayıb. Açılış ilində parkı 3 milyondan çox qonaq ziyarət edib. O vaxtdan bəri Universal Studios Sinqapura hər il təxminən 4 milyon ziyarətçi gəlir. Universal Studio Cənub-Şərqi Asiyada yeganə belə parkdır və dünya üzrə ən çox ziyarət edilən əyləncə parklarından biridir.

## Tarixi
Resorts World Sentosa və Universal Studios Singaporun tikintisinə 19 aprel 2008-ci ildə başlanılıb. Demək olar ki, iki illik tikintidən sonra park 2010-cu il martın 18-də açılıb. Universal Studios 14-21 fevral 2010-cu il tarixləri arasında hər gün saat 17:00-dan 21:00-dək Çin Yeni İlini qeyd etmək üçün ictimaiyyətə açıq idi. Ziyarətçilər parka daxil olmaq üçün 10 Sinqapur dolları ödəməli olsalar da, attraksionların işləməməsinə baxmayaraq, həftəlik biletlər iki gün ərzində satılmışdır. 18 mart 2010-cu ildə parkın mərhələləri açılacağı elan edildi. Parkın 18 mart 2010-cu il tarixindən 26 oktyabr 2010-cu il tarixlərinə qədər mərhələli açılış dövrü olmuşdur.

28 may 2011-ci il tarixində parkın rəsmi təntənəli açılışı oldu. Tədbirində tanınmış şəxsiyyətlər və təxminən 1600 qonaq iştirak edirdi.

## Xronologiyası

## Parkın planı
Universal Studios Sinqapur 25 hektar (62 akr) ərazini əhatə edir, bu da onu Universal parkların ən kiçiyi edir. 49 hektarlıq (120 akr) Resorts World Sentosa adasının ən şərq hissəsini tutur. Park yeddi tematik zonadan ibarətdir. Əsasən filmlərə və ya televiziya şoularına əsaslanan hər bir zonaya attraksionlar, görüş və sosial sahələr, 30-dan çox restoran və kafelər, mağazalar daxildir.

### Hollivud
Hollivud parkın əsas giriş sahəsidir. Onun cazibəsi, Brodvey tipli teatr, bir neçə restoran və müxtəlif alış-veriş yerləri ilə müşayiət olunur. Zona Hollivuddan ilhamlanmış memarlıq, o cümlədən Hollivud Şöhrət Xiyabanının nüsxəsi ilə doludur.

### Nyu-York
Nyu-York siti post-modernizasiya dövründə orijinal Nyu-York şəhərinə əsaslanır. Zonada şəhərin səma xətti, neon işıqlar, fasadlar və səkilər də daxil olmaqla filmlərdə tez-tez təsvir olunan müxtəlif nişangahlar var. Bu əraziyə Nyu-York İctimai Kitabxanasının surəti, və Cezam küçəsi uşaq verlişinin personajları daxildir.

### Elmi fantastika
Elmi-fantastik şəhərcik gələcəyin güman edilən metropolisına həsr edilib. Bura Transformers personajları Optimus Prime, Bumblebe və Megatron daxildir.

### Qədim Misir
Bu ərazidə Qədim Misirə xas olan obelisklər və piramidalar var. Həmçinin o dövrdə tapıldığı güman edilən fironların məzarları da nümayiş etdirilir. Bu zona məşhur Mumiya filmində çəkilmiş təsvirlərə əsaslanır.

### Uzaq uzaq Krallıq (Far Far Away)
Far Far Away DreamWorks Animation-ın Şrek cizgi filminə əsasən yaradılıb. Burada Şrek, Şrekdəki uzun qulaq, Çəkməli pişik, Şahzadə Fiona, Kitti Yumşaq pəncələr, Pinokkio, Cazibədar şahzadə, Pəri xaç anası, Şaltay-boltay.

### İtirilmiş Dünya
İtirilmiş Dünya ərazisi dünyanın əksər Universal Studios parklarında mövcud olan bir çox ənənəvi attraksionlardan ibarətdir. Zona iki sahəyə bölünür: Yura dövrü parkı və Su Dünyası. “Su dünyası” filminə əsaslanan “Su dünyası” amfiteatrda canlı şou təqdim edilir.

## İstinadlar

## Xarici keçidlər
* rəsmi saytı